ᱱᱟᱺᱫᱩᱨᱟᱢ ᱥᱚᱨᱮᱱ

ᱟᱞᱟᱭ ᱵᱤᱨ ᱱᱟᱭᱮᱵᱽ ᱥᱩᱵᱮᱫᱟᱨ ᱱᱟᱺᱫᱩᱨᱟᱢ ᱥᱚᱨᱮᱱ (ᱱᱟᱱᱫᱩᱨᱟᱢ ᱥᱚᱨᱮᱱ/Nanduram Soren) (᱑᱙᱗᱗-᱒᱐᱒᱐) ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱚᱩᱭᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱵᱤᱡᱚᱛᱚᱲᱟ ᱵᱞᱚᱠ ᱪᱟᱢᱯᱟᱹᱣᱫᱟ ᱟᱹᱛᱩᱨᱮ ᱦᱩᱭ ᱞᱮᱱᱟ ᱾ ᱟᱠᱚ ᱯᱩᱱ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱩᱱᱠᱩ ᱵᱷᱤᱛᱨᱤ ᱨᱮ ᱟᱡ ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱮᱨᱟ ᱦᱟᱜ ᱧᱩᱛᱩᱢ ᱫᱚ ᱞᱚᱠᱷᱢᱤ ᱢᱚᱬᱤ ᱥᱚᱨᱮᱱ ᱟᱹᱠᱤᱱ ᱨᱤᱱ ᱯᱩᱱᱭᱟᱹ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱚᱣᱟ ᱾ 
 ᱟᱬᱜᱟᱛ ᱡᱤᱭᱚᱱ 
ᱟᱡ ᱟᱭᱚ ᱦᱟᱜ ᱧᱩᱛᱩᱢ ᱨᱟᱹᱭᱢᱟᱹᱛ ᱥᱚᱨᱮᱱ ᱾ ᱱᱟᱺᱫᱩᱨᱟᱢ ᱥᱚᱨᱮᱱ ᱨᱟᱭᱨᱚᱢᱯᱩᱨ ᱵᱚᱭᱮᱡᱽ ᱦᱟᱭᱤᱥᱠᱩᱞ ᱨᱮ ᱟᱡᱟᱜ ᱢᱮᱴᱨᱤᱠ ᱮ ᱥᱟᱹᱛ ᱞᱮᱫ-ᱟ ᱾ ᱑᱙᱙᱗ ᱥᱟᱞ ᱨᱮ ᱱᱟᱺᱫᱩᱨᱟᱢ ᱟᱨᱢᱤᱭᱟᱜ ᱑᱖ ᱵᱤᱦᱟᱨ ᱨᱮᱡᱢᱮᱱᱴ ᱨᱮ ᱵᱟᱦᱟᱞ ᱞᱮᱱᱟᱭ ᱾ ᱒᱐᱐᱓ ᱨᱮ ᱟᱡ ᱵᱟᱫᱲᱟ ᱟᱹᱛᱩ ᱨᱤᱱᱤᱡ ᱞᱚᱠᱥᱢᱤ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭ ᱞᱮᱱᱟ ᱾ ᱠᱩᱲᱤ ᱵᱚᱭᱦᱟ ᱢᱮᱥᱟ ᱠᱟᱛᱮ ᱟᱠᱚ ᱫᱚ ᱢᱚᱬᱮ ᱵᱚᱭᱦᱟ ᱟᱠᱟᱚ , ᱡᱚᱛᱚ ᱠᱷᱚᱱ ᱢᱟᱨᱟᱝ ᱰᱚᱢᱟᱱ , ᱚᱱᱟ ᱞᱟᱛᱟᱨ ᱵᱷᱚᱜᱟᱱ ᱚᱱᱟ ᱞᱟᱛᱟᱨ ᱫᱟᱥᱢᱟᱛ ᱟᱨ ᱚᱱᱟ ᱞᱟᱛᱟᱨ ᱠᱩᱲᱤ ᱵᱚᱭᱦᱟ ᱵᱩᱫᱩᱡ, ᱡᱚᱛᱚ ᱠᱷᱚᱱ ᱦᱩᱰᱤᱧ ᱫᱟᱥᱢᱟᱛ ᱮ ᱛᱟᱦᱮᱸ ᱠᱟᱱᱟ ᱾ ᱜᱷᱟᱨᱚᱸᱡᱽ ᱨᱮ ᱟᱡ ᱮᱠᱞᱟ ᱜᱮ ᱨᱩᱡᱜᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡᱨᱤᱱ ᱯᱮᱭᱟ ᱦᱚᱯᱚᱱ ᱮᱨᱟ ᱛᱟᱭᱟᱠᱚ ᱾ ᱢᱟᱨᱟᱝ ᱤᱡ ᱫᱚ ᱜᱚᱢᱮᱥᱣᱚᱨᱤ ᱥᱚᱨᱮᱱ, ᱛᱟᱞᱟᱭᱤᱡ ᱢᱟᱱᱚᱥᱤ ᱥᱚᱨᱮᱱ ᱟᱨ ᱦᱩᱰᱤᱧᱤᱡ ᱫᱚ ᱥᱳᱱᱟᱞᱤ ᱥᱚᱨᱮᱱhttps://samajaepaper.in/imageview_14_19620200744239_4_75_19-06-2020_8_i_1_sf.html ᱾ ᱟᱡ ᱡᱟᱦᱟᱸ ᱛᱤᱥᱚᱜ ᱜᱮ ᱟᱹᱛᱩ ᱫᱤᱥᱚᱢ ᱮ ᱦᱟᱹᱡᱩᱜ ᱨᱮᱦᱚᱸ ᱟᱡ ᱪᱮᱫ ᱞᱮᱠᱟᱨᱮ ᱥᱟᱱᱛᱟᱲ ᱥᱟᱶᱛᱟ ᱨᱮ ᱥᱤᱠᱷᱱᱟᱹᱛ ᱞᱟᱦᱟ-ᱟ , ᱱᱤᱥᱟᱹ ᱡᱤᱱᱤᱥ ᱵᱟᱹᱜᱤ-ᱟᱜ ᱚᱱᱟ ᱠᱚ ᱡᱚᱴᱟᱣ ᱠᱚ ᱥᱟᱶ ᱮ ᱵᱤᱪᱟᱹᱨ ᱵᱟᱲᱟᱭ ᱛᱟᱦᱮᱸᱫ ᱾

ᱪᱟᱹᱠᱨᱤ ᱡᱤᱭᱚᱱ
ᱱᱟᱺᱫᱩᱨᱟᱢ ᱥᱚᱨᱮᱱ ᱑᱙᱙᱗ ᱥᱟᱞ ᱨᱮ ᱑᱖ ᱵᱤᱦᱟᱨ ᱨᱮᱡᱢᱮᱱᱴ ᱨᱮ ᱵᱟᱦᱟᱞ ᱞᱮᱱᱟᱭ, ᱟᱡ ᱡᱤᱣᱤ ᱟᱞᱟᱭ ᱚᱠᱛᱚ ᱟᱡ ᱡᱩᱱᱤᱭᱚᱨ ᱠᱚᱢᱤᱥᱚᱱᱮᱰ ᱚᱯᱷᱤᱥᱚᱨ ᱱᱟᱭᱮᱵ ᱥᱩᱩᱵᱮᱫᱟᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾https://www.newindianexpress.com/states/odisha/2020/jun/17/sad-but-proud-say-kin-of-two-odisha-jawans-martyred-in-galwan-valley-standoff-2157785.html

ᱜᱩᱨ
᱑᱔ ᱡᱩᱱ ᱒᱐᱒᱐ ᱦᱤᱞᱚᱜ ᱧᱤᱫᱟᱹ ᱞᱟᱫᱟᱠᱷ ᱥᱩᱨ ᱜᱟᱞᱣᱟᱱ ᱜᱷᱟᱹᱴᱤ ᱨᱮ ᱪᱤᱱ ᱨᱤᱱ ᱯᱤᱯᱩᱞ ᱞᱤᱵᱚᱨᱮᱥᱚᱱ ᱟᱨᱢᱤ ᱥᱟᱶ ᱞᱟᱹᱰᱷᱟᱹᱭ ᱚᱠᱛᱚ ᱟᱡ ᱡᱤᱣᱤᱭ ᱟᱞᱟ ᱠᱮᱫ-ᱟ ᱾ ᱟᱡ ᱥᱟᱶ ᱟᱠᱚ ᱑᱖ ᱵᱤᱦᱟᱨ ᱨᱮᱡᱮᱢᱱᱴ ᱨᱤᱱ ᱑᱙ ᱦᱚᱲ ᱥᱤᱧᱚᱛ ᱯᱷᱟᱹᱫᱽ ᱡᱤᱣᱤ ᱠᱚ ᱟᱞᱟ ᱠᱮᱫ-ᱟ ᱾ ᱑᱙/᱐᱖/᱒᱐ ᱦᱤᱞᱚᱜ ᱟᱡᱟᱜ ᱟᱞᱟᱭ ᱦᱚᱲᱢᱚ ᱡᱟᱱᱟᱢ ᱫᱤᱥᱚᱢ ᱨᱮᱠᱚ ᱥᱮᱴᱮᱨ ᱞᱮᱫ-ᱟ, ᱡᱟᱹᱛᱤᱭᱟᱹᱨᱤ ᱢᱟᱱ ᱥᱟᱶ ᱥᱟᱱᱛᱟᱲ ᱨᱟᱭ ᱨᱤᱛ ᱛᱮ ᱟᱡᱟᱜ ᱢᱩᱪᱟᱹᱫ ᱠᱟᱹᱢᱤ ᱠᱚ ᱥᱟᱹᱛ ᱞᱮᱫ-ᱟ https://www.youtube.com/watch?v=aoq1tcjh5sA᱾ ᱱᱤᱭᱟᱹ ᱫᱩᱠ ᱨᱮ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱢᱟᱱ ᱱᱚᱵᱤᱱ ᱯᱚᱴᱱᱟᱭᱚᱠ ᱟᱡ ᱨᱤᱱ ᱫᱩᱠ ᱟᱠᱟᱱ ᱜᱷᱟᱨᱚᱸᱡ ᱞᱟᱹᱜᱤᱫ ᱵᱟᱨ ᱤᱥᱤ ᱢᱚᱬᱮ ᱞᱟᱠᱷ ᱴᱟᱠᱟ ᱥᱚᱦᱚᱫ ᱯᱚᱱᱚᱛ ᱨᱤᱱᱤᱡ ᱨᱟᱡᱽᱟᱭ ᱟᱨ ᱵᱤᱯᱚᱨᱡᱚᱭ ᱪᱟᱪᱞᱟᱣ ᱢᱚᱱᱛᱨᱤ ᱢᱟᱱ ᱥᱩᱫᱟᱹᱢ ᱥᱚᱨᱮᱱ ᱛᱟᱹᱨᱤ ᱨᱮ ᱥᱚᱫᱚᱨ ᱞᱮᱫᱟᱭ ᱾https://www.telegraphindia.com/india/india-china-clash-last-rites-of-2-soldiers-performed-in-odisha/cid/1782187

ᱥᱟᱹᱠᱷᱭᱟᱹᱛ